
PUHEENJOHTAJAN TERVEISET JA KESÄKOKOUSASIOTA

Seuran kesäkokous pidettiin Reposelän majalla 4. päivänä elokuuta.
Hirvilupien määrää nousi hieman edelliseen vuoteen verrattuna. Hirvilupien kokonaismäärä on 9 aikuisen ja 7 hirven vasan lupaa. Hirvenmetsästykseen osallistuu tulevana syksynä 59 henkeä. 
Kauriiden metsästykselle ei asetettu kiintiötä. Kaadetuista kauriista tulee tehdä ilmoitus Suomen riistakeskukselle ja kauriiden seuruejahdin vetäjälle Sami Runtille (seurantaa varten). Metsästäjä voi ampua jahtikauden aikana enintään yhden kauriin. Seuruepyynnissä saalis jaetaan osallistujien kesken. Kanalintukantaa seurataan seuramme alueella riistakolmiolaskennan avulla. Tänäkin kesänä on laskettu myös alueellamme sijaitseva riistakolmio. Riistakolmioiden laskentatuloksia voitte tarkastella osoitteessa https://www.riistakolmiot.fi/, kanalintukannat ovat kovassa laskussa.
Metsästysajat seuramme alueella ovat asetusten mukaiset. Maa- ja metsätalousministeriö voi esittää aikoihin rajoituksia. Tarkista metsästysajat ennen metsästykseen ryhtymistä.
Metsästysajat löytyvät https://www.riista.fi/ ja www.mmm.fi sivuilta. 
Hannu Puirava
puheenjohtaja 

Kesäkokouksen päätöksiä:
Pienriistan saaliskiintiöt jahtikaudella 2026
Kokonaispistemäärä 12 pistettä
Koppelo ja riekko rauhoitettu
Metso	12 pistettä
Teeri	5 pistettä 
Pyy      	3 pistettä
Jänis, fasaani, kyyhky, vesilinnut ja pienpedot ei pisteytystä.
Huomioikaa, että useista vesilinnuista on tehtävä lakisääteinen saalisilmoitus!
Rauhoitusalueet pienriistalle
Jääli: Laivakankaantie - iso sähkölinja - Koitelintie (Jäälinjärven alue).
Lauttalammen vesialue ja 100m lähempänä rantaa ei saa metsästää vesilintuja.
Kirkonkylä: Hautausmaalta tulevan sähkölinjan ja Kuusamontien välinen alue sekä isoa sähkölinjaa Kiiminkijokeen tuleva Kuusamontien puoleinen alue.
Huomioikaa lyijyhaulien käyttökielto kosteikkoalueilla. Rajoitusalueet löytyvät ainakin Tracker ja Oma Riista sovelluksista. Lisätietoa: https://metsastajaliitto.fi/metsastajaliitto/vahva-vaikuttaja/ajankohtaista-lyijysta

Oma riista sovelluksesta löytyy kartta pienriistalle ja hirvelle, jäsenen pitää olla liittynyt seuraamme oma riistassa. Tunnukset vaihtuvat joka vuosi. Vahva suositus kaikille WeHunt/Tracker sovelluksen käyttäjille liittyä KEM1 ryhmään metsästäessä. Minimissään tulisi pitää Safety päällä itselle ja koiralle metsästyksen yhteydessä.
Alueen tunnukset: Hirvi CCJ6YMND5L ja pienriista EPUD82JW7N
Hirvipeijaiset

Kiimingin Erämiehet järjestää hirvipeijaiset Reposelässä pyhäinpäivänä 31.10.2026 klo 12.00–15.00 maanvuokraajille ja seuran jäsenille perheineen Peijaisissa arvotaan yhden aikuisen hirven lihat läsnä olevien maanvuokraajien kesken.


Kokouskutsu hirviporukoille
Hirvijaoston kokous 27.8.2024 klo 18.00 Reposelän saunamajalla. Kokouksessa valitaan hirviporukoiden A ja B- johtajat. Kokouksessa käsitellään alkavan syksyn hirvijahti, valitaan peijaistoimikunnan jäsenet ja peijaisisäntä.

